system
Răspunde în limba română, în stilul Wikipedia, cat mai corect gramatical.
user
Ce informații relevante ai despre Comuna Dumbrava, Prahova?
assistant
Dumbrava (în trecut, Netoți) este o comună în județul Prahova, Muntenia, România, formată din satele Ciupelnița, Cornu de Sus, Dumbrava (reședința), Trestienii de Jos, Trestienii de Sus și Zănoaga.

Așezare 
Comuna se află în partea ușor sud-estică a județului, pe malul stâng al Teleajenului în zona cursului său inferior. Este străbătută de autostrada București–Ploiești, dar aceasta nu are o ieșire în zonă, urmând eventual în viitor să aibă însă aici nodul de intersecție cu drumul expres Ploiești-Bacău. Comuna este deservită de șoseaua județeană DJ101F, care o leagă spre sud de Drăgănești și spre nord de Valea Călugărească (unde se termină în DN1B). Prin comună trece și calea ferată Ploiești-Urziceni, pe care este deservită de stația Zănoaga.

Demografie 

Conform recensământului efectuat în 2021, populația comunei Dumbrava se ridică la 4.342 de locuitori, în scădere față de recensământul anterior din 2011, când fuseseră înregistrați 4.505 locuitori. Majoritatea locuitorilor sunt români (75,98%), cu o minoritate de romi (16,97%), iar pentru 6,98% nu se cunoaște apartenența etnică. Din punct de vedere confesional, majoritatea locuitorilor sunt ortodocși (90,05%), iar pentru 8,8% nu se cunoaște apartenența confesională.

Politică și administrație 
Comuna Dumbrava este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna se numea Netoți, făcea parte din plasa Câmpul a județului Prahova și avea în componență satele Netoți, Trestienii de Jos și Zănoaga, totalizând 1216 locuitori. Pe teritoriul actual al comunei erau atunci organizate alte două comune. Astfel, comuna Ciupelnița cuprindea satele Ciupelnița și Trestieni,
având în total 693 de locuitori și 2 biserici, una în fiecare sat. 14 dintre copiii de vârstă școlară mergeau la școală în comuna Cornurile. Din aceasta din urmă făcea parte și satul Cornu de Sus.

În 1925, comunele aveau aceeași compoziție și făceau parte din plasa Drăgănești a aceluiași județ; comuna Netoți avea 1598 de locuitori, comuna Ciupelnița avea 1478 de locuitori, iar comuna Cornurile 2060. În 1931, comuna Netoți a luat numele de Dumbrava, ca și satul ei de reședință, iar în 1950 cele două comune au fost arondate raionului Urlați din regiunea Prahova și apoi (după 1952) raionului Ploiești din regiunea Ploiești. În 1968, comunele Netoți și Ciupelnița au fost comasate, iar comunei i-a fost arondat și satul Cornu de Sus din comuna desființată Cornurile și a fost inclusă în județul Prahova, reînființat.

Monumente istorice 
Trei obiective din comuna Dumbrava sunt incluse în lista monumentelor istorice din județul Prahova ca monumente de interes local, toate fiind situate în satul Zănoaga. Două sunt monumente de arhitectură ruinele podului peste Teleajen (secolele al XVI-lea–al XVII-lea); și biserica „Sfinții Împărați” (secolul al XVIII-lea, refăcută în 1885) iar al treilea, crucea de piatră (1835) din incinta bisericii, este clasificat ca monument memorial sau funerar.

Stema

Descriere 
Stema comunei Dumbrava, potrivit anexei nr. 1.2 din Hotărârea de Guvern numărul 1184/2005, publicată în Monitorul Oficial al României numărul 904 din 10 octombrie 2005, se compune dintr-un scut triunghiular cu marginile rotunjite. În câmp albastru este reprezentată o pădure (dumbravă) de argint, pe o terasă verde. Scutul este trimbrat de o coroană murală de argint cu un turn crenelat.

Semnificațiile elementelor însumate 
Pădurea de stejari sau dumbrava face referire la denumirea localității.

Coroana murală cu un turn crenelat semnifică faptul că localitatea are rangul de comună.

Note 

Dumbrava